**ZMLUVA O ÚSCHOVE**

uzavretá podľa § 747 a nasl. zákona č. 40/ 1964 Zb. Občianskeho zákonníka

(ďalej len „OZ“)

medzi týmito zmluvnými stranami

**Uschovávateľ:**   
Obchodné meno: ..............................

Sídlo: ..............................

IČO: ..............................

DIČ: ..............................

IČ DPH: ..............................

Číslo účtu: ..............................

Zapísaný v: ..............................

Za ktorého koná: ..............................

(ďalej aj len ***„uschovávateľ“***)

a

**Zložiteľ:**   
Meno a priezvisko: ..............................

Dátum narodenia: ..............................

Trvale bytom: ..............................

(ďalej aj len  ***„zložiteľ“***)

(ďalej uschovávateľ a zložiteľ spolu aj len ***„zmluvné strany“***)

**Čl. I.**

**Predmet zmluvy**

1. Predmetom tejto zmluvy je záväzok uschovávateľa opatrovať vec uvedenú v bode 2 tohto článku zmluvy, ktorú prevzal od zložiteľa, za podmienok dohodnutých v tejto zmluve a záväzok zložiteľa zaplatiť uschovávateľovi za opatrovanie veci dohodnutú odmenu.
2. Zložiteľ je vlastníkom ............................ (ďalej len “predmet zmluvy”). Hodnota predmetu zmluvy je .............. eur (slovom: .............. eur).
3. Uschovávateľ sa zaväzuje uschovať predmet zmluvy uvedený v bode 2 tejto zmluvy na adrese sídla uschovávateľa.

**Čl. II.**

**Doba trvania úschovy**

1. Zmluvné strany sa dohodli, že uschovávateľ uschová predmet zmluvy uvedený v čl. I bode 2 tejto zmluvy od uzatvorenia tejto zmluvy až do ..................
2. Uschovávateľ je povinný vrátiť vec zložiteľovi bezodkladne po ukončení doby trvania úschovy. Uschovávateľ je povinný vrátiť vec zložiteľovi na požiadanie zložiteľa aj pred uplynutím doby trvania úschovy. Uschovávateľ nie je oprávnený sám vrátiť zložiteľovi predmet zmluvy pred uplynutím doby trvania úschovy, ak ho o to nepožiada zložiteľ, iba ak predmet zmluvy nemôže pre nepredvídateľnú okolnosť bezpečne alebo bez vlastnej škody opatrovať.

**Čl. III.**

**Odplata**

* + - 1. Zmluvné strany sa dohodli, že zložiteľ je povinný zaplatiť uschovávateľovi za úschovu predmetu zmluvy odplatu vo výške .............. eur (slovom: ........................eur).
      2. Zmluvné strany sa dohodli, že časť odplaty dojednanej v bode 1 tohto článku vo výške .............. eur (slovom ........................eur) bude vyplatená vopred pri odovzdaní veci do úschovy.
      3. Zmluvné strany sa dohodli, že druhá časť odplaty vo výške .............. eur (slovom ........................eur) bude vyplatená po skončení úschovy po prevzatí veci zložiteľom, a to najneskôr v deň prevzatia veci.
      4. Zložiteľ sa zaväzuje zaplatiť odmenu podľa tohto článku zmluvy na účet uschovávateľa uvedený v záhlaví tejto zmluvy.
      5. V prípade, ak zmluva o úschove bude trvať kratší čas ako je uvedené v čl. II bode 1 tejto zmluvy, znižuje sa výška odplaty uvedená v bode 1 tohto článku o pomernú časť, ktorú by bol zložiteľ zaplatil uschovávateľovi za dané obdobie.

**Čl. IV.**

**Práva a povinnosti zmluvných strán**

Uschovávateľ nie je oprávnený predmet zmluvy odovzdať do úschovy inému uschovávateľovi, okrem prípadov uvedených v tejto zmluve.

Uschovávateľ je povinný prevzatú vec opatrovať s odbornou starostlivosťou a uschovať ju na uzamykateľnom mieste chránenom bezpečnostným systémom. V prípade vzniku udalosti, ktorá by bránila realizácii úschovy uschovávateľom, zabezpečí uschovávateľ úschovu predmetu zmluvy za tých istých podmienok treťou osobou až do odovzdania veci zložiteľovi.

Uschovávateľ nie je oprávnený predmet zmluvy používať.

Uschovávateľ je povinný vydať zložiteľovi potvrdenie o prevzatí predmetu zmluvy do úschovy. Potvrdenie o prevzatí predmetu zmluvy do úschovy obsahuje obchodné meno uschovávateľa, meno zložiteľa, opis predmetu zmluvy, dátum prijatia do úschovy a dobu trvania úschovy. Predmet zmluvy musí byť v potvrdení o prevzatí do úschovy opísaný tak, aby nebol zameniteľný s inou vecou, ktorú opatruje uschovávateľ.

Ak z potvrdenia o prevzatí veci vyplýva, že predmet zmluvy môže byť vydaný po skončení úschovy inej osobe, je uschovávateľ povinný vydať predmet zmluvy tejto inej osobe, ktorá sa preukáže potvrdením o prevzatí veci do úschovy. V prípade, že z potvrdenia o prevzatí vyplýva, že uschovávateľ je povinný vydať predmet zmluvy len zložiteľovi, je uschovávateľ oprávnený vydať predmet zmluvy len zložiteľovi.

V prípade, ak si zložiteľ neprevezme od uschovávateľa predmet zmluvy po skončení úschovy, je uschovávateľ povinný predmet zmluvy naďalej opatrovať. Zložiteľ je povinný v takomto prípade uhradiť uschovávateľovi pomernú časť odmeny podľa čl. III bodu 1 tejto zmluvy za čas, za ktorý uschovávateľ opatroval predmet zmluvy nad rámec doby trvania úschovy a za ktorý nebola odmena zaplatená.

Zložiteľ je povinný nahradiť uschovávateľovi nevyhnutné náklady, ktoré na predmet zmluvy pri opatrovaní vynaložil.

**Čl. V.**

**Záverečné ustanovenia**

1. Zmluva nadobúda platnosť a účinnosť dňom jej podpisu oboma zmluvnými stranami.
2. Zmluva bola vypracovaná v dvoch vyhotoveniach, pričom každá zo zmluvných strán obdrží jeden rovnopis zmluvy.
3. Všetky dodatky a prílohy k zmluve sú platné výlučne v písomnej forme.
4. Vzťahy osobitne touto zmluvou neupravené sa riadia ustanoveniami Občianskeho zákonníka a ostatnými všeobecne záväznými právnymi predpismi.
5. Zmluvné strany sa dohodli, že ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, a ani za nápadne nevýhodných podmienok.
7. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju podpisujú.

V ......................., dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uschovávateľ Zložiteľ